ખીજડિયા, લીંબડિયા, કેસરિયા, પંચમુખી, વીજળીયા, નવરંગી, પંચસિદ્ધ, કષ્ટભંજન, કેસરીનંદન,મોજીલા, પચરંગી, સાત, પાતાળી…આ તમામ વિશેષણો કોઈ એક દેવ માટે વપરાતાં હોય તો તે એકમાત્ર હનુમાનજી છે. ઉપર જણાવ્યાં તે તમામ નામો આપણે ત્યાં સામાન્ય રીતે મોટાભાગનાં હનુમાનજી મંદિરોનાં હોય છે. પરંતુ જો આ તમામ નામધારી હનુમાનજીનાં મંદિરો તમારે કોઈ એક જ શહેરમાં જોવાં હોય તો સૌરાષ્ટ્રનાં પ્રવેશદ્વાર સમા ગણાતા સુરેન્દ્રનગર શહેરની મુલાકાત ચોક્કસ લેવી પડે.